Šiaulių gidas

Premjera! Muzikinis spektaklis vaikams „Spragtukas“
2024-11-17 12:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Vieną vakarą Marijai laikrodininkas ir išradėjas Droselmajeris įteikė ypatingą dovaną: medinį žmogeliuką – Spragtuką. Mergaitė juo iškart susižavi, o vos laikrodžiui išmušus dvylika, Spragtukas atgyja. Taip prasideda neįtikėtina ir pilna stebuklų istorija. Leiskitės drauge su Marija ir Spragtuku į kelionę po paslaptingą pelių karaliaus ir princesės Pirlipatės šalį kartu su klasikinės pasakos herojais patirkite burtus, nuotykius ir meilę.
Vokiečių romantiko Ernesto Theodoro Amadėjaus Hoffmanno stebuklų nuotykių ir išbandymų kupinas pasakojimas „Spragtukas ir pelių karalius“ pasaulį jau keri 200 metų.
Raganiukės teatro spektaklis „Spragtukas“ – klasikinis kūrinys adaptuotas žiūrovams nuo paties mažiausio iki paties didžiausio.
Vaidina: V. Mikulėnas, E. Paulavičius, G. Antanavičiūtė, V. Šaulytė-Mockė.
N-5.
Renginio trukmė: ~50 min.

Aido Maniko ir Monikos Katunskytės koncertas „Mus sujungė muzika širdies“
2024-11-18 18:00 | Šiaulių kultūros centro Kamerinė salė (Aušros al. 31)
Lapkričio 18 d. 18 val. Šiaulių kultūros centro Kamerinėje salėje bus pristatoma nauja programa „Mus sujungė muzika širdies“, kurią dovanos ir gerą nuotaiką skleis nuostabi, balsingoji dainininkė Monika Katunskytė ir Aidas Manikas.
Monika grįžo į Lietuvą, kad pratęstu savo mamai Vitalijai Katunskytei duotą pažadą tęsti muzikinį kelią, dovanoti žmonėms melodingas ir gražias dainas. Koncerte skambės naujos dainos, bei gražiausi ir žinomiausi žmonių pamėgti šlageriai „Pražydo sodai“, „Meilė likimais žaidžia“ ir kitos dainos.
Dainų kūrėjas ir atlikėjas Aidas Manikas šiemet švenčia gražų sceninės veiklos jubiliejų – dvidešimt metų kūrybinio kelio scenoje. Klausytojams visada atiduodantis visą save ir šį kartą repertuare skambės naujos Aido širdį paliečiančios dainos ir gražiausi dainininko kūriniai. Aidas pastaruosius šešerius metus koncertavo su šviesios atminties atlikėja Vitalija Katunskyte.
Koncertą papildys visų pasiilgusi legendinė dainininkė ir dainų autorė Roma Mačiulytė. Roma koncerte atliks gražiausias ir geriausias savo ir žiūrovų pamėgtas dainas „Truputį laimės“, „Būna dienų lyg tyčia“ ir kt.
Vakarą papuoš nuostabi merginų šokių grupė „Lady Dance“ bei Šiaulių miesto šokių studijos „Žvaigždutė“ šokėjos.
Žiūrovų laukia puikus vakaras, staigmenos ir daug gražių akimirkų.
Renginio trukmė: ~1 val. 30 min.

Komedija „Atostogos su žmona“
2024-11-19 18:00
Atostogos su antrąja puse Palangoje. Beveik visiems pažįstama situacija.
Aktorių teatro komedijoje „Atostogos su žmona“ simpatiškas muzikos prodiuseris Tomas (akt. Julius Žalakevičius) atvažiuoja su savo mylimąja Egle (akt. Austėja Lukaitė) į Palangą. Apsigyvena prabangiuose apartamentuose ir planuoja vakare romantišką vakarą, kurio metu piršis savo išrinktajai. Deja, planas žlunga. Į tuos pačius apartamentus švęsti savo vestuvių dvidešimtmečio atsikrausto kita pora – Irena (akt. Neringa Varnelytė) ir Alfonsas (akt. Andrius Bialobžeskis). Kodėl susidubliavo užsakymas? Ar Tomui ir Eglei pavyks romantiškas vakaras, kai tuose pačiuose apartamentuose apsigyvena nepažįstamieji iš provincijos? Ar dvidešimties metų Irenos ir Alfonso patirtis santuokoje bus geras pavyzdys Eglei ir Tomui? O gal kaip tik atgrasys juos nuo lemtingo žingsnio? O dar paaiškės, kad kai kas slepia didelę paslaptį ir ta paslaptis piršlybas pastatys ant bedugnės krašto.
Komedija „Atostogos su žmona“ pilna netikėtų situacijų, nesusipratimų, ir netgi nemenkos detektyvinės intrigos. Bet kaip ir visose gerose istorijose, pabaiga būna gera. O ar visiems gera, ar tik kai kam, pamatysite atėję ir savo akimis viską pamatę!
Režisierius – Ričardas Vitkaitis.
Scenografė ir kostiumų dailininkė – Eglė Krasnovė.
Vaidina: Vitalija Mockevičiūtė / Neringa Varnelytė, Gabrielė Malinauskaitė / Austėja Lukaitė, Andrius Bialobžeskis, Julius Žalakevičius.
Renginio trukmė: 1 val. 30 min.

50! Muzikinis filmas, skirtas choro „Polifonija“ 50-mečiui
2024-11-19 20:00 | Šiaulių dramos teatras
Choro „Polifonija” dainininkų tekstai

Režisierius Kino režisierius – Kristijonas Dirsė
Režisieriaus asistentas, operatorius – Jokūbas Miškinis
Kostiumų dailininkė, dizainerė – Sandra Straukaitė
Kompozitorė – Zuzanna Koziej (Lenkija)
Aktoriai/atlikėjai – Šiaulių valstybinis kamerinis choras „Polifonija”
Dirigentas – Linas Balandis

Artėjant „Polifonijos” choro 50-mečiui, kolektyvas ruošiasi publikai pateikti ypatingą siurprizą – kino ir muzikos meno sintezę – stebimosios dokumentikos muzikinį kiną, kuriame atsiskleis dainininkų kasdienis gyvenimas ir jo užkulisiai. Šis inovatyvus projektas, kurį režisuoja Kristijonas Dirsė ir vaizdais fiksuoja operatorius Jokūbas Miškinis, atveria duris į retai matomą choristų pasaulį už scenos ribų. Premjeros numatytos jau lapkritį Šiauliuose ir Vilniuje.

Šio tarpdisciplininio kūrinio tikslas – parodyti menininko dvilypumą, kontrastą tarp mažai kam matomos žmogaus kasdienybės ir muzikos atlikėjo spindesio scenoje. Filmas padės praskleisti uždangą ir pažvelgti į kiekvieno polifoniečio asmeninio gyvenimo užkulisius. Žiūrovams tai bus ne tik nauja muzikinė patirtis, bet ir galimybė geriau pažinti tuos talentingus, dievišką muziką koncertų metu transliuojančius, žmones – kasdienybės herojus.

Ypatingą atmosferą kurs ne tik vaizdai, bet ir gyvai atliekama muzika, kurią specialiai šiam projektui sukūrė Lenkijos kompozitorė Zuzanna Koziej. Choro dainininkų balsai, animuojantys nebylų kiną, suteiks nepaprasto emocinio gylio. Svarbu pažymėti, kad muzika sukomponuota pagal kiekvieno choristo užrašytas mintis, kurios nugulė prieš penkerius metus išleisto albumo lapuose (2019-aisiais „Polifonija” minėjo savo įkūrimo 45-metį). Šios refleksijos dabar tampa filmo garsiniu pagrindu, o pats projektas – tai choro istorija, pasakojama jų pačių balsais ir žodžiais.

Premjeros vyks lapkričio 19 d. Valstybiniame Šiaulių dramos teatre ir lapkričio 28 d. Lietuvos nacionaliniame dramos teatre. Jau artėja dvi nepakartojamos progos pasisemti naujų potyrių Tai – daugiau nei filmas ar koncertas. Tai – asmeninė ir kolektyvinė kelionė per laiką, meną ir vidinį pasaulį.

Užtikrintai galima teigti, kad šis kūrinys paliks gilius pėdsakus ne tik Lietuvos muzikos pasaulyje, bet ir kiekvieno žiūrovo, kiekvieno filmo herojaus širdyse. O jeigu dar nespėjote įsigyti bilietų – laikas veikti, kol dar yra galimybė tapti šio nepakartojamo renginio dalimi. Vietų skaičius ribotas.

Lapkričio 19 d. 20 val. PREMJERA ŠIAULIUOSE, valstybiniame Šiaulių dramos teatre
Lapkričio 28 d. 19 val. PREMJERA VILNIUJE, Lietuvos nacionaliniame dramos teatre
Projektą finansuoja Lietuvos Respublikos kultūros ministerija

Galimybių festivalis „Tavo PIN kodas”
2024-11-20 09:00 - 17:00 | Šiaulių arena
Lapkričio 20 d. Šiaulių valstybinė kolegija jau septintą kartą organizuoja Šiaulių miesto ir regiono 8–12 klasių moksleiviams skirtą renginį – „Galimybių festivalį TAVO PIN KODAS“, sukviečiantį jaunimą klausytis įkvepiančių pranešimų, rinktis neformalias veiklas, ieškoti savęs ir tiesiog smagiai leisti laiką.
Lapkričio 20 d. Šiaulių arenoje vyksiantis tradicinis renginys visus dalyvius šiemet pasitinka šūkiu „#ManiFESTuok sėkmę“. Kas yra sėkmė? Kaip tikslingai siekti savo tikslų? Ką gali padaryti jau šiandien, kad rytoj būtum geresnė savęs versija? Į šiuos ir kitus klausimus kviečiame atsakymų ieškoti kartu! Festivalio veiklos vyks Šiaulių arenos erdvėse (J. Jablonskio g. 16, Šiauliai).
Numatomas renginio laikas – 9.00–15.30 val.
Renginyje interaktyviai prisistatys Šiaulių miesto ir regiono įmonės, organizacijos, praktinius užsiėmimus moksleiviams siūlys Šiaulių valstybinė kolegija, kitos miesto švietimo ir ugdymo įstaigos.
Motyvacinėje sesijoje moksleiviai klausysis įdomių ir intriguojančių pranešimų, galės gyvai bendrauti su žinomais Lietuvos žmonėmis. Į motyvacinę sesiją moksleivius kvies šie motyvatoriai:

Lina Jieznienė, Lietuvos kariuomenės majorė.
Arnas Ašmonas, aktorius, laidų vedėjas.
Erikas Viršilas, verslininkas, laidos „Proto industrija“ vedėjas.
Gintautas Katulis, psichologas, Mykolo Romerio universiteto dėstytojas ir doktorantas, organizacijų „Mostai“ ir „Kitokie projektai“ mokymų lektorius.
Indrė Sapagovaitė, etiketo ir protokolo specialistė, etiketo mokymų platformos modernusetiketas.lt įkūrėja ir laidos „Etiketas šiandien“ vedėja.
Rokas Baciuška, profesionalus lenktynininkas, kurio titulų kolekcijoje yra 3 World Rally – Raid pasaulio čempiono titulai ir trys Dakaro ralio Beduino statulėlės.

Renginį atidarys Šiaulių „Romuvos“ gimnazijos choras „Bene Notes“, pertraukos metu pasirodys Šiaulių „Saulėtekio“ gimnazijos muzikos grupė „Šaukštai po pietų“. Po motyvacinės sesijos ir muzikos atlikėjo PROFLAME pasirodymo Šiaulių arenoje moksleivių lauks protmūšis su laidos „Lietuvos tūkstantmečio vaikai“ vedėju Pauliumi Ambrazevičiumi. Mokyklų komandas kviečiame jau dabar registruotis čia: https://forms.gle/9Bd2VsMerexHcm3P9, kad „Galimybių festivalio TAVO PIN KODAS“ metu visi galėtų varžytis azartiškame ir dinamiškame intelektiniame žaidime, kokybiškai leisti laiką kartu! Vienos protmūšio komandos narių skaičius – 6. Komandų kiekis neribojamas.
Šių metų festivalyje laukia vertingi prizai ir programa pedagogams – Inžinerinis iššūkis mokytojams. Dviejų valandų trukmės užsiėmime mokytojai susipažins su inžinerijos mokslais ir bus pakviesti įveikti inžinerinį iššūkį. Dirbtuvių laikas – 12.00–14.00 val.
Užsiėmimo metu bus gilinamasi į tai, kokių įgūdžių reikia šiuolaikiniam verslui, kam turi ruoštis jaunoji karta, numatoma aptarti inžinerijos mokslo svarbą ir poreikį verslui. Dr. Simona Skėrė pasidalins asmenine patirtimi ir patarimais, praversiančiais dirbant su jaunimu, papasakos apie savo kelionę iki inžinerijos krypties mokslų daktaro laipsnio.
Mokytojų inžinerinis iššūkis – užduotis perkelti stalo teniso kamuoliuką. Pagal nurodytas sąlygas mokytojai poromis konstruos ir stengsis sukurti kuo patvaresnį mechanizmą iš kuo mažesnio kiekio medžiagų. Mokytojai bus supažindinti su iššūkio metodika, todėl vėliau šią užduotį galės pritaikyti dirbdami su moksleiviais ar kolegomis.
Mokytojų registracija: https://forms.gle/98oenaTtkV9zVboq9
„Galimybių festivalio TAVO PIN KODAS“ programos pedagogams iniciatoriai – Šiaulių techninės kūrybos centras, praktines dirbtuves ves dr. Simona Skėrė – UAB „Artilux“ produktų vystymo vadovė, Šiaulių techninės kūrybos centro Sumaniosios inžinerijos būrelio mokytoja, Šiaulių valstybinės kolegijos Inovacijų plėtros vadovė ir Gintautas Jazdauskas – Šiaulių techninės kūrybos centro projektų vadovas ir inžinerinių kūrybinių dirbtuvių mokytojas. Renginio dalyviams bus išduoti pažymėjimai.
Kviečiame mokyklas rezervuoti lapkričio 20 dieną, atvykti su moksleiviais į Šiaulių areną ir kartu su bendraminčiais netradiciškai praleisti laiką, pasisemti naujų idėjų, įgyti žinių, padėsiančių tobulinti įvairias kompetencijas.

Spektaklis „Dviese ant stogo“
2024-11-20 18:00 | Šiaulių kultūros centro Didžioji koncertų salė (Aušros al. 31)
Po ilgos pertraukos į teatro sceną sugrįžta aktorius ir dainininkas Mantas Jankavičius. Kaip pats sako, jis sugrįžta kaip „sėkmės dueto“ dalis – Mantas atliks pagrindinį vaidmenį aktoriaus, režisieriaus ir ilgamečio bičiulio Dainiaus Kazlausko muzikiniame spektaklyje „Dviese ant stogo“.
Komiškų situacijų kupinoje romantinėje dramoje „Dviese ant stogo“ Mantas pagrindinį vaidmenį atliks kartu su aktore Adele Šuminskaite. Spektaklis, pastatytas pagal amerikiečių rašytojo W. Gibsono pjesę „Dviese sūpuoklėse“ pasakos apie neįmanomą dviejų jaunų žmonių meilę, ilgesį bei lūkesčius, primins apie laikui nepavaldžias vertybes. Spektakliui kuriama ir originali muzika.
Spektaklio režisierius Dainius Kazlauskas sako, jog įdomių, kartu jaudinančių istorijų tikrai nėra daug, bet pjesė „Dviese sūpuoklėse“ – viena iš tokių.
„Kai pirmą kartą perskaičiau šią pjesę, ji mane labai sukrėtė. Ilgą laiką norėjau prie jos prisiliesti, vis nepavykdavo, bet galiausiai prisėdau ir ją… perrašiau. Šiandien pjesė visiškai kitokia, likusi tik fabula, bet stebuklas ir paradoksas tame, jog perrašius pjesę į šias dienas, ji visiškai nepakito, – pasakoja Dainius Kazlauskas. „Smalsu stebėti, kaip pjesė veiks šių dienų kontekste, kartu jaučiu ir įdomų profesinį interesą – pamatyti, ar pavyks išgauti tą jausmą, kurį pats buvau patyręs prieš 30 metų, kai pirmą kartą paėmiau „Dviese sūpuoklėse“ į rankas.“
Mantas pasakoja, kad su režisieriumi Dainiumi Kazlausku jie pažįstami daugybę metų, tačiau artimesnė draugystė prasidėjo filmo „Tadas Blinda. Pradžia“ kino aikštelėje, kur jie kartu vaidino.
„Po šio filmo Dainius pasiūlė man vaidmenį spektaklyje „Laisvi drugeliai“, kuris galiausiai tapo neįtikėtinai sėkmingu, buvo rodomas beveik 8 metus. Tad ir šis pasirinkimas kartu dirbti nebuvo atsitiktinis, vadinčiau mus „sėkmės duetu”, – sako Mantas. „Su Dainiumi galėčiau eiti ir į pasaulio kraštą, ir į žvalgybą, ir visur kitur. Tikiu juo ir tikiu šio naujo spektaklio sėkme.“
Aktorius ir dainininkas pripažįsta, jog teatro žanras jam yra brangus ir artimas, jis pats yra dažnas spektaklių lankytojas, o tamsi ir nekasdieniška erdvė leidžia pabūti su savimi, susitapatinti su personažais, priveda prie egzistencinių klausimų apsvarstymo, kas yra labai svarbu ir reikalinga.
„Myliu teatrą ir esu laimingas, kad turiu talentingų režisierių pasitikėjimą. Kartais smagu pakeisti profilį, pailsėti nuo koncertinės veiklos, susitikti ir sukurti santykį su žiūrovu kitokiu – teatro – būdu. Šį rudenį laukia nuostabi premjera ir džiaugiuosi būdamas to dalis“, – sako Mantas.
Renginio trukmė: 1 val. 30 min.

Spektaklis vaikams „Kakė Makė ir talentų šou“
2024-11-21 18:00 | Šiaulių kultūros centro Didžioji koncertų salė (Aušros al. 31)
Vieną dieną nuobodžiaujanti Kakė Makė įsijungia televizorių ir ten pamato talentų šou, kuris jai taip patiko, kad nusprendė pati jame sudalyvauti! Bet tam, kad dalyvauti – reikalinga grupė. Taigi, Kakė Makė organizuoja atranką į savo grupę „Kakė Makė ir draugai“. Joje dalyvauja šuo Čiūčė, monstrai Mamaisa ir Nanaisa, Netvarkos nykštukas bei katinas Piratas.
Atėjus talentų šou dienai, Kakė Makė ir jos grupė ruošiasi lipti ant scenos ir parodyti viską, ką sugeba. Turėtų būti nuostabu! Bet staiga Kakę Makę apima didelė baimė, nes pirmoji konkurse pasirodo Ragana, kuri susilaukia daugybės griausmingų plojimų. Ar išdrįs Kakė Makė įveikti staiga atsiradusią baimę dėl savo pasirodymo? Ar visada svarbiausia laimėti? Visgi, pasirodymas įvyksta labai sėkmingai. Ateina laikas vertinti dainas, o tai padaryti padės visa susirinkusi salėje publika! Paskelbus rezultatus, talentų šou dalyvių laukia netikėtumas, kurį Kakei Makei teks išspręsti.
Spektaklyje bus galima išgirsti ne tik itin pamėgtas ir žinomas Kakės Makės dainas „Vasara“, „Kiek daug spalvų“, „Ačiū“, „Mano filmas“, „Zombiai“, bet ir naujus kūrinius.
Spektaklis „Kakė Makė ir talentų šou“ pastatytas remiantis Linos Žutautės knygos „Kakė Makė ir koncerto diena“. Ji moko, kad klaidas galima ištaisyti, svarbiausia nenustoti stengtis ir siekti svajonės.
Renginio trukmė: ~1 val.

Sakartvelo (Georgia) Karališkasis nacionalinis baletas
2024-11-21 18:30 | Koncertų salė „Saulė”
Gruzinų baletas – gyvenimo šventė, šimtmečių kultūros atspindys, susipynęs istorija su menu ir tradicijomis, perduodamomis iš kartos į kartą. Gruzinų šokiai teikia neįtikėtiną malonumą tiek žiūrovams, tiek patiems šokėjams. Po tokio reginio niekas nelieka abejingas. Šokėjų judesiai tokie tikslūs ir nepriekaištingi, kad tiesiog verta pamatyti! Tensoriai turi originalią techniką – jie vieninteliai vyrai pasaulyje šoka ant kojų pirštų ir be blokuotų batų pagalbos.
Tai neįtikėtinas vyriškos energijos demonstravimas – įspūdingi šuoliai ir sukimai, atliekami tokiu greičiu ir tikslumu, kokį tik galima įsivaizduoti. Atrodo, kad jie skraido danguje. Šokėjai turi savo grakštumą ir žavesį, prilygstamą klasikiniam baletui, kur kiekviena emocija ir jausmas turi savo tradicinį judesį. Jie švelnūs ir ramūs; jie žengia mažais žingsneliais ir sukuria sklandymo įspūdį. Jie tarsi gulbės sklando per ežerą. Moterų rankos turi judėti lėtai ir švelniai…„Gruzijos ugnis“ – tai visas spektaklis, kurį vienija bendra idėja ir siužetinė linija.„ Man sunku patikėti, kad tas, kuris pamatys tikrus gruziniškus liaudies šokius, nepajus nepamirštamo malonumo. Ir jei pamatysite, kaip koncertuoja Džordžijos karališkasis nacionalinis baletas, jis bus tiesiog tobulas! – sako meno vadovas ir vyriausiasis choreografas Gela Potskhishvili.
Šokėjams plojo per 40 milijonų žmonių 80 pasaulio šalių, kurie žiūrovus stebino puikia atlikimo technika, nepakartojamu artistiškumu, drąsa ir nežabota išraiška, būdinga tik gruziniškiems šokiams.

Renginio trukmė ~ 2 val.

Komedija „Atvira pora“
2024-11-22 18:00 | Koncertų salė „Saulė”
Vyras. Žmona. Santuoka. Krizė.
Tokioje, gana tradicinėje, situacijoje atsiduria komedijos „Atvira pora“ herojai Antonija (Toma Vaškevičiūtė) ir jos vyras (Giedrius Savickas).
Situacija tradicinė, tačiau jos sprendimo būdas tikrai originalus.
Net šokiruojantis!
Galime lažintis, kad jūs iki to neprisigalvotumėt.
O štai mūsų komedijos herojams protas keistai susisuko.
„Mes išgelbėsime mūsų santykius tik tada, kai pakeisime savo kultūrinius požiūrius iš esmės“, – sako vyras.
„Bet taip nebūna. Žinai kas būna? Nervų karas, panikos atakos, nemiga, krūva tablečių, konsultacijos pas psichologus ir galų gale durnynas“, – skeptiškai idėją iš pradžių įvertino Antonija.
Bet galų gale JIS JĄ įtikino.
Siekdami išsaugoti santuoką, abu sutaria tapti „atvira pora“.
Nesislapstydami megzti intymius santykius su kitais. Ir dar visiškai be jokios gėdos ir sąžinės graužimo šeimoje pasipasakoti savo nuotykius.
Gal, vis dėlto, nors vienas jūsų esate išbandęs tokį santykių išsaugojimo būdą? Jei taip, labai norėtume išgirsti, kaip jums sekėsi.
Mūsų herojams sekėsi tikrai ne taip, kaip jie įsivaizdavo…
„Šitą šokį pora turi šokti dviese ir abi pusės turi būti pasirengusios staigiems posūkiams. Negali prognozuoti, kas iš tokių santykių išeis nugalėtoju“ – sako spektaklio režisierius Antanas Obcarskas.

Komedija „Atvira pora“ intrigą išlaiko iki pat paskutinių spektaklio sekundžių. O įspūdingas finalas žiūrovui tampa dar didesniu netikėtumu.
Komedija „Atvira pora“ sukurta pagal garsią italų pjesę „Coppia aperta, quasi spalancata“ (autoriai Dario Fo, Franca Rame ir Jacopo Fo). Vos pradėta rodyti Italijoje, pjesė, dėl savo drąsaus ir necenzūruoto turinio, sulaukė didžiulio ažiotažo.

Lietuviško spektaklio „Atvira pora“ kūrėjai įspėja, kad jame aptariamos problemos ir vaidinamos situacijos gali šokiruoti jautresnį žiūrovą, taip pat gali būti sunkiai suprantamos jaunesniems nei 16 metų asmenims.

Renginio trukmė ~ 1 val. 30 min.

Muzikinė drama EMILIJA
2024-11-22 19:00 | Šiaulių arena
Narsi, emancipuota išsišokėlė ar trapi, daug netekčių išgyvenusi mergina, į mūšį ėjusi iš desperacijos? Mažų mažiausiai tų laikų nuomonės formuotoja, oratorė, sugebėjusi įtikinti skeptikus, kad gali vadovauti pasipriešinimui. Kas ši mergina, laužanti stereotipus bei įkvėpusi drąsos ne tik moterims, bet ir vyrams?
Grafaitė Emilija Pliaterytė, pirmoji 1830-1831 m. Lenkijos ir Lietuvos kapitonė ir sukilimo dalyvė, pasipriešinusi rusijos imperijai. Ar kas galėjo įsivaizduoti, kad ją įkūnys visiems gerai žinoma atlikėja, Eurovizijos finalo dalyvė Monika Liu? Pasak dainininkės, ją išvysime jai pačiai netikėtame amplua. Šis projektas žada intriguojančią patirtį bei nustebins net didžiausius Monikos Liu gerbėjus.
„Vaidyba teatre visą laiką buvo mano svajonė, bet niekada neatsakydavau sau į klausimą – koks tai turėtų būti miuziklas ir kokį personažą norėčiau vaidinti. Neįsivaizduoju, kas gali būti geriau negu gauti tokį vaidmenį – Emilija yra išskirtinė, tikra istorinė asmenybė. Tai labai prasminga, su tuo man ateina didžiulė atsakomybė. Emilija Pliaterytė be abejonės yra viena tų didžių mūsų istorijos herojų. Dabar jau tikrai suprantu, kur įsivėliau, ir kad dėl to esu labai laiminga ir dėkinga“, – džiaugiasi būsimo spektaklio „Emilija“ herojė Monika Liu.
Muzikinė drama „Emilija“ – ambicingas valstybinio ansamblio „Lietuva“ projektas, kurio premjera numatoma šį rudenį didžiausiose šalies scenose: spalio 25 d. Vilniaus „Twinsbet“ arenoje, lapkričio 8 d. Klaipėdos „Švyturio“ arenoje, lapkričio 15 d. Panevėžio „Kalnapilio“ arenoje, lapkričio 22 d. Šiaulių arenoje ir lapkričio 26 d. Kauno „Žalgirio“ arenoje. Projekte kartu su Monika Liu dalyvaus ir kiti garsūs kviestiniai aktoriai bei atlikėjai – Mantas Zemleckas, Jovita Jankelaitytė, Andrius Kaniava, Tadas Girininkas, Žygimantas Galinis ir kiti.
„Emilija Pliaterytė yra XIX a. laikmečio herojus, o mes apie savo herojus kalbame per mažai. Dažnai galvodavau, kodėl taip sparčiai vystėsi mūsų valstybė, ir manau, kad tai lėmė ryškios asmenybės, pradedant Vytautu Didžiuoju ir baigiant Emilija. Remiantis istorija, jie ėmėsi drąsių žingsnių ir viską įveikė tikėjimu. O kas mūsų šių dienų herojus? Ar mes apskritai turėsime XXI amžiaus herojus, kas jie bus?“, – svarsto spektaklio režisierius Kęstutis Stasys Jakštas, kuris su ansambliu „Lietuva“ režisavo koliažinę operą „Mažvydas“.
„Emilija“ – muzikinė-istorinė drama, paminklas mūsų krašto Žanai d’Ark, įrodantis, kad, regis, net trapi asmenybė prireikus gali turėti didžiulę įtaką kovai už laisvę, už idėjas ir už savo šalį. Tai simbolinis abiejų tautų karžygės įamžinimas, nes, anot istorikų, Emilija Pliaterytė (lenk. Emilia Plater) yra didvyrė tiek lietuvių, tiek ir lenkų.
Muzikinės dramos siužetas kuriamas remiantis tikrais įvykiais, kartu gilinantis į jaunos moters vidinius išgyvenimus dėl meilės savo žmonėms, vyrui, mamai, tėvui. Uždaro būdo, gyvenanti nuolatinio tėvų konflikto šešėlyje Emilija Pliaterytė nuo pat mažumės troško laisvės. Emilijos netenkino tuometė moters padėtis šeimoje ir visuomenėje, ji nenorėjo būti tik vyro išlaikoma „namų židinio saugotoja“, mokėsi šaudyti ir kovoti su kardais, išmoko puikiai joti. Sužinojusi, kad Lenkijoje prasidėjo sukilimas, Emilija persirengė vyriškais drabužiais, nusikirpo plaukus ir su kitais sukilėliais išėjo versti caro valdžią. Taip užgimė Emilios Plater legenda.
Istoriniai įvykiai bus perteikiami šiuolaikiniais scenos meno sprendimais – scenografija, kostiumais, šokiu ir muzika. Net keturi kompozitoriai – Jievaras Jasinskis, Jonas Jurkūnas, Gintautas Venislovas ir Rytas Svilainis spektakliui kuria muziką, pritaikytą nacionaliniams instrumentams, styginiams ir elektronikai.
Valstybinis ansamblis „Lietuva“ tęsia kampaniją „Auginkime vienybės raumenį“ ir kviečia vienytis per bendrą mūsų visų istoriją. Istoriją, kuri naujai atgyja per iškilias asmenybes muzikinio teatro scenoje.
Projekto partneris – „Artis Totus“. Informacinis partneris – LRT. Projektą iš dalies finansuoja LR Kultūros ministerija ir Krašto apsaugos ministerija.

Muzikinė komedija „AR AMERIKA PIRTYJE?!“
2024-11-23 18:00 | Koncertų salė „Saulė”
Nusibodo banalybės, pigūs anekdotai, muilo operų siužetai ir kompiuteriu kurta muzika?! Čia žiūrovai išvys nuoširdžią, TIKRĄ komediją. Ir nepaprastą – muzikinę! „AR AMERIKA PIRTYJE?!“ – tai muzika ir dainomis atgaivinta pirmoji lietuviška pjesė, su dideliu pasisekimu gastroliuojanti po Lietuvos miestų sales.
„Ak, Amerika…“ – ne kartą atsidus spektaklio herojai, patys puikiai suprasdami, kad „gera ten, kur mūsų nėra“. Čia lietuviškos vantos į šipulius sutrupins „pažadėtosios žemės“ miražus, o pirties karštis šmaikščiai apnuogins patikliųjų silpnybes ir savanaudiškųjų klastą. Iš veikėjų (o gal ir mūsų pačių) pasijuokti leis šaržuotais personažais virtusios žmogiškos ydos: godumas, kvailumas ir puikybė.
Klasikinio lietuviško spektaklio siužetą režisierius Nerijaus Petroko atgaivino melodijomis, specialiai aranžuotomis žinomo TV projektų dirigento Vytauto Lukočiaus. Patrauklų kūrybinį sumanymą Lietuvos salėse įgyvendina scenos vijurkas Deivis Norvilas, žavingoji Sandra Lebrikaitė ir Kauno muzikos ansamblio „Ainiai“ artistai.
Tačiau ką reiškia klaustukas ir šauktukas, atsidūrę spektaklio pavadinime? Ateikite ir sužinokite patys – juk tai naujas žvilgsnis į klasika tapusią komediją!
Vaidina:
VINCAS – Deivis Norvilas
AGOTA – Sandra Lebrikaitė
ANTANAS – Rytis Janilionis
BEKAMPIS – Osvaldas Petraška
FAIBČIKAS – Nerijus Petrokas
PIRŠLYS – Justinas Buta

Dalyvauja muzikantai: Monika Stanislovaitienė, Paulina Daukšytė, Mangirdas Kundrotas, Raimundas Kukanauskas, Narimantas Murauskas.

Renginio trukmė ~2 val. 15 min.
Pertrauka ~ 15 min.

Teatro-cirko programa „Pasakos planeta“
2024-11-24 11:00 | Šiaulių kultūros centro Didžioji koncertų salė (Aušros al. 31)
Šiaulių kultūros centre lapkričio 24 d. 11 val. laukia vienintelė teatro-cirko premjera Lietuvoje.
Per dešimt metų teatras tapo populiarus dėka savo meistriškumo, o taip pat dėl to, kad į vaidinimą įtraukia žiūrovus. Praktiškai visi turės galimybę užlipti ant scenos, kurioje bus apdovanoti saldžiais prizais. Taip pat žiūrovai pamatys jaunuosius artistus, keturiolikmetį moksleivį iš Lietuvos, kuris užrištomis akimis grakščiai žongliruoja pietų Amerikos peiliais (mačetėmis). Tarptautiniame cirkų festivalyje Monake šis numeris buvo pripažintas geriausiu.
Pristatoma programa skirta įvairaus amžiaus žiūrovams. Juoktis tą dieną ne tik galima, bet ir reikia. Vaidina aukštos klasės artistai iš Suomijos, Danijos ir Lietuvos.
Renginio trukmė: ~1 val. 20 min.

Tarptautinis projektas-miuziklas “Baltican Carmen Show”
2024-11-24 17:00 | Koncertų salė „Saulė”
Tai nuostabi meilės istorija,kurioje apjungti gražiausi pasauliniai populiariosios klasikos hitai, kur pagrindinį vaidmenį atliks žavingoji ispanų kilmės šokėja ir dainininkė Sofi Kabo, specialiai šiam renginiui išmokusi lietuvių kalbą. Jai talkins žinomas Lietuvos operos solistas Laimonas Bendaravičius. Uždegančiais šokiais visus žavės įvairių TV konkursų laureatai, aukščiausio lygio šokėjai: Deividas Meškauskas, Katerina Voropaj, Justinas Girdvainis, Ieva Konopliovaitė-Eisimantė ir kiti. Įspūdingo pasirodymo metu sceną papuoš 40 komplektų spalvingų sceninių rūbų ir vaizdinga scenografija.
Kviečiame aplankyti šį įspūdingą reginį, kuri sukūrė „Hiperbolės“ legenda, maestro Viktoras Prapras. Gerą nuotaiką garantuojame !

Renginio trukmė ~ 1 val. 30 min.

Komedija „Profesoriaus klastingas tirpalas“
2024-11-25 18:30 | Koncertų salė „Saulė”
Vaidina TV serialų, šou laidų, kino filmų, teatro grandai: Andrius Bialobžeskis, Džiugas Siaurusaitis, Nerijus Gadliauskas, Lina Rastokaitė, Ilona Kvietkutė, Gabija Jaraminaitė, Oneida Kunsunga, Ainis Storpirštis.
Režisierius – Ričardas Vitkaitis.
Vaidmenys:
Profesorius – Andrius Bialobžeskis, Nerijus Gadliauskas.
Profesoriaus asistentė – Ilona Kvietkutė, Gabija Jaraminaitė.
Gatvės šlavėjas – Džiugas Siaurusaitis, Ainis Storpirštis.
Šlavėjo žmona /(ne) graži moteris – Lina Rastokaitė, Oneida Kunsunga, Gabija Jaraminaitė.
Akademikas/poetas – Nerijus Gadliauskas – Robertėlis, Ainis Storpirštis.
Ši cheminė istorija, lyg nuožmusis Bermudų trikampis, Jus iškart įtraukia į savo paslaptingus gniaužtus. Entuziazmu kunkuliuojantis Profesorius visa galva ir net visu kūnu pasineria į ekstremalius tyrimus su tirpalu. Diena iš dienos laboratorijoje jis tiria šio sukto gėralo poveikį ir bando neutralizuoti jo poveikį, drąsiai eksperimentuodamas su personažais. Komedijos režisierius Ričardas Vitkaitis tikina, kad spektaklis nemoralizuoja ir negydo – į suvokimą keliaujama lengvo humoro keliu. „Garantuoju „Klastingas tirpalas“ žiūrovui atskleis tiek atpažįstamų situacijų, kad net oda pašiurps iš juoko“.
Nori sužinoti, prie ko priveda tirpalo C2H5OH+H2O vartojimas? Pažiūrėk spektaklį!
Komedija universali ir subalansuota tiek vyrams, tiek moterims! Bet jei esate silpnų nervų, dėl visa ko, pasitarkite su savo gydytoju ar vaistininku.

Renginio trukmė ~ 1 val. 40 min.
Amžiaus cenzas N-18

Komedija „Pianistai“
2024-11-26 18:00 | Šiaulių kultūros centro Didžioji koncertų salė (Aušros al. 31)
Pianistai – du virtuozai. Vienas pianinas. Nulis šlovės.
Virtuoziška komedija apie įžūlų dviejų draugų elgesį, netikėtą atomazgą ir be galo nuotaikingą situaciją.
Du muzikantai Jakobas ir Polas jau beveik 20 metų yra sėkmingas pianistų duetas. Jų karjera išgyvena laimingą etapą: gauna prizą už naujausią albumą, o šlovę garantuosiantis turas organizuojamas Japonijoje. Organizatoriai pakvietė juos į nuostabią vietą Europos kalnuose atsipalaiduoti ir tinkamai pasiruošti šiai muzikinei kelionei. Užuot pradėję dirbti, du draugai nutaria išsiaiškinti, kuris jų yra talentingesnis. Virtuozai vienas kitą puikiai pažįsta, kiekvienas iš jų žino visas partnerio silpnybes ir skausmingas vietas. Nors jie ir pavargo nuo trūkumų ir charakterių skirtumų, tačiau yra priversti su tuo taikstytis, nes pasitraukimas iš dueto sugriaus abiejų karjeras.
Į klausimą „Koks jūsų dueto darbo principas?“ Jakobas viename interviu atsakė: „Aš ateinu su akmenimis, o Polas atneša cementą“. Tai buvo viskas, ko prireikė, kad sukeltų grandininę reakciją, kurios nebuvo įmanoma sustabdyti. Viešnagė turėjusi suteikti didelį profesinį komfortą, virto jų privačiu žlugimu.
Kūrybinė krizė ir netikėtai pasirodžiusi… moteris, sudegina bet kokias dviejų virtuozų galimybes į šlovę, o kvatotis priversiantis draugų bendravimas, nepaliks abejingų.
Režisierius – Dainius Kazlauskas.
Vaidina:
Polas: Dainius Kazlauskas
Jakobas: Mantas Vaitiekūnas
Renginio trukmė: 1 val. 30 min.

Spektaklis „Gal nedarom tragedijos“
2024-11-26 18:00 | Koncertų salė „Saulė”
„Gal nedarom tragedijos“ – komedija, kurioje vaidina Giedrius Savickas, Mantas Stonkus, Gelminė Glemžaitė ir Milda Noreikaitė. Spektaklio režisierius – Simonas Aškelavičius. Scenografė ir kostiumų dailininkė – Kotryna Daujotaitė.

Spektaklio pjesės autorė – garsi šiuolaikinė prancūzų dramaturgė Yasmina Reza. Jos parašyta ir premijomis apipilta drama (originalus pavadinimas „Le Dieu du carnage“) žavi puikiu personažų psichologijos išmanymu ir talentingai išvystyta veiksmo dinamika.

S. Aškelavičiaus ir fantastinio aktorių ketvertuko dėka pjesė atsiplėšė nuo originalo. Ji suskambo lietuviškomis aktualijomis, kurios žiūrovų sutinkamos garsiu juoku. Personažus žiūrovai gali be vargo atpažinti iš savo gyvenimiškos patirties.

Spektaklio pradžioje sužinome, kad Armando (Mantas Stonkus) ir Anetos (Gelminė Glemžaitė) vienuolikmetis sūnus per konfliktą lazda išmušė du dantis Valentino (Giedrius Savickas) ir Veronikos (Milda Noreikaitė) sūnui. Pastarųjų namuose ir susitinka abiejų šeimų tėvai, norėdami aptarti konflikto priežastis ir civilizuotai išspręsti pasekmes.

Giedriaus Savicko personažas – prekybininkas Valentinas – iki ašarų juokingas keistuolis, kuris kritinėse situacijose staiga pasisemia akiplėšiškos drąsos. G. Savickas gali būti juokingas net kai nenori, tačiau „Gal nedarom tragedijos“ galima pamatyti, koks genialiai komiškas jis tampa, kai to nori.

Manto Stonkaus ne tik aktoriaus, bet ir „stand-up“ komiko biografija leido jam itin vykusiai savo personažą kilstelėti į naują lygį. Jo advokatas Armandas – telefono iš rankų nepaleidžiantis, tarsi adatas taiklius ir net žiaurius juokelius durstantis veikėjas.

Mildos Noreikaitės kuriama Veronika – rašytoja ir Afrikos kultūros gerbėja – atrodo nuostabi ir tobula. Darosi įdomu, kas gi slypi už šio supermamos, superžmonos ir supermoters fasado? Nesijaudinkite, tikrai sužinosite.

Gelminė Glemžaitė vaidina M. Stonkaus personažo Armando žmoną Anetą. Pastaroji atrodo lyg ir pati santūriausia iš veikėjų. Tačiau, kai baigsis kantrybė, žiūrovo lauks tikras sprogimas.

„Gal nedarom tragedijos“ – nenuspėjamas spektaklis, kad ir ką prognozuosit, vis tiek nustebins. Būtina priminti, kūrinys turi N-18 amžiaus cenzą. Vaikai į salę neįleidžiami, o suaugę žiūrovai įspėjami: jame rūkoma, gali būti vartojama necenzūrinė leksika, kai kurios scenos gali šokiruoti.

Renginio trukmė: ~2 val. (su pertrauka)

AUKSINIS DRAKONAS. Kauno miesto kamerinis teatras
2024-11-26 18:30 | Šiaulių dramos teatras
Renginio organizatorius – Kauno miesto kamerinis teatras
Trukmė: 2 val.
Premjeros data: 2023 06 09
Režisierius: Agnius Jankevičius
Aktoriai: Goda Piktytė, Saulius Čiučelis, Aleksandras Kleinas, Mindaugas Gargasas, Karolina Jablonskytė
Kompozitorius: Simonas Gilys
Iš vokiečių kalbos vertė: Jūratė Pieslytė
Fotografė: Viktorija Lankauskaitė
Pianistas: Simonas Gilys/Julija Bagdonavičiūtė
Tragikomedija pagal to paties pavadinimo vokiečių dramaturgo Rolando Schimmelphennigo pjesę.
Spektaklio personažai – to paties daugiabučio, kurio pirmame aukšte įsikūręs kinų greito maisto restoranas, gyventojai. Juos sieja ne tik bendra laiptinė ir priklausomybė nuo kinų maisto, bet ir bendra paslaptis – dviejų nelegalių migrantų iš Kinijos, brolio ir sesers, mirtis. Paaiškėja, kad visuomenėje jų kaip asmenų tiesiog nėra – joks dokumentas nepatvirtina jų buvimo: „Nėra dokumento – nėra žmogaus“.
Spektaklis išryškina žmogaus prigimtyje užkoduotą stebėtojo vaidmenį: mes vaikomės pramogų, mėgaujamės paskalomis, nuolat stebime ir lyg greitą maistą vartojame svetimų žmonių gyvenimus.
„Auksinis drakonas“ – sąžinės pagirios globalaus pasaulio chaose. Apie žmogiškumo apraiškas šiuolaikinės visuomenės gyvenime, kuriame egzistencinė kaltė susikerta su kasdienybės įpročių paradoksu – tai pervartojusios, pasiklydusios laisvėje ir galimybėse europietiškos visuomenės simptomas.
Prodiuseris – Teatras „Mens publica“
Koprodiuseriai: VDU teatras ir Kauno miesto kamerinis teatras
Projektą dalinai finansuoja Lietuvos kultūros taryba.

Baletas vaikams SALDAINIŲ FĖJOS. Baltijos baleto teatras
2024-11-27 11:00 | Šiaulių dramos teatras
Renginio organizatorius – VšĮ Baltijos baleto teatras.
Režisierė, choreografė – Marija Simona Smolskienė
Scenografas – Erlandas Smolskas
Kostiumų dailininkas – Erlandas Smolskas
Šviesų dailininkas – Mantas bartusevičius
Video projekcijų autorius – Vytautas Narbutas ir Marija Krutulytė
Kompozitorius – Nino Rota
Atlikėjai: Evelina Fokin, Kristina Tarasevičiūtė, Audronė Stelionė
Nuotaikingas, baletas mažiesiems – „Saldainių fėjos” – tai Baltijos baleto teatro (BBT) spektaklis atliekamas pagal kinomatografišką Nino Rota muziką (F.Felini filmų kompozitorius). Choreografė režisierė ir idėjos autorė – Marija Simona Smolskienė. Dalyvauja BBT solistės – Kristina Tarasevičiūte, Evelina Fokina, Audrone Stelione. Baletas iliustruojamas animacinėmis video instaliacijomis.
Spektaklio metu mažieji išvys pasaką, apie tris saldainių fėjas – Karamelę, Šokoladę ir Cukrinukę, kurios visa laiką skraidė ant didelio cukraus vatos debesies, buvo pačios geriausios draugės ir džiaugėsi viena kitos gardėsiais. Tačiau vieną kartą Šokoladė ėmė tirpti ir virsti į karštą šokoladą, kuris padarė skylę cukraus vatos debesyje ir gražuolė nukrito į žemę, o ten ją iš karto radę vaikai be galo pamėgo – juk šokoladas vienas skaniausių gardėsių. Tuomet likusios dvi fėjos ėmė pavydėti Šokoladei ir nusileido į žemę, o čia jos susipyko dėl to, kurią iš jų vaikai mėgsta labiau. Staiga, jų pykčio vėjas, nupūtė cukraus vatos debesėlį ir jos visos liko žemėje. Fėjoms nieko kito neliko kaip paklausti vaikų kurios iš jų saldainiai skaniausi? Be abejo nugalėjo fėjų draugystė. Juk vaikai mėgsta viską: ir šokoladą ir karamelę ir cukrinukus.
Spektaklio įkvėpimo šaltiniu tapo „Saldainių fėjos” pasakos motyvas, kurio libreto autorė choreografė Marija Simona Smolskienė, siekė mažųjų žiūrovų vaizduotę sužadinti per skonio receptorius. Pasitelkiamos video projekcijų vizualizacijos, jų glaudus sąlytis su istorijos pasakojimu, ir balerinų atliekamu judesio motyvu, gracingai bei artistiškai išreiškiamu profesionalaus baleto kalba, į veiksmą įtraukiant ir mažuosius žiūrovus. Specialiai vaikams pritaikyta Nino Rota muzika (iš Felinio filmų garso takelių) yra ypatingai raiški ir iškalbinga emocionalumu. Projekto metu kuriama draugiška aplinka, naudojamos ekologiškos iliuminiscencinės kostiumų detalės, bei jautrūs garsiniai efektai, visa tai sustiprina mažųjų žiūrovų emocinį įspūdį. Baletas skirtas vaikams nuo 2 metų iki ……. Patiks visiems!
Plačiau: https://www.balticballet.com/lt/galerija/kamerinis-baleto-spektaklis-vaikams-saldainiu-fejos/

Baletas KARMEN. Baltijos baleto teatras
2024-11-27 18:30 | Šiaulių dramos teatras
Renginio organizatorius – VšĮ Baltijos baleto teatras.
Režisierė ir choreografė – Baltijos Baleto Teatro BBT įkūrėja Marija Simona Smolskienė
Vaizdo projekcijų kūrėjas – Vytautas Žarnauskas
Scenografija ir kostiumai – Erlandas Smolskas, Egidijus Rainys
Šviesų dailininkai – Mantas Bartusevičius
Atlikėjai: Evelina Fokina, Pijus Ožalas, Danielius Voinovas, Simonas Laukaitis

Baletas KARMEN tai vienaveiksmis spektaklis, pagal G. Bizet–R. Ščedrino „Karmen siuitą”, su holograminėmis video instaliacijomis.
Fatališkas Karmen paveikslas jau daugiau kaip šimtą metų žadina įvairių sričių menininkų vaizduotę. Už jį turime būti dėkingi Prosperui Merime. Jo novele rėmėsi ir režisierė bei choreografė Marija Simona Smolskienė. Pasak jos, kūrinio ašis yra ne Karmen, o vyrų istorijos, jų likimai, kuriuos ši moteris suraizgo kaip voratinklius. Tai kenčiančio vyro drama.
Baleto spektaklis, kaip ir novelė, prasideda atvirkštine chronologija – Don Chose atsidūrus ties beprotybės riba, praradus moralę ir viltį, suvokiant, kad laukia mirtis, atsitiktinai sutiktam keliautojuj jis pasakoja savo istoriją, kurioje galutinį tašką padės Karmen.
Labai svarbu, kad žiūrovas nesitikėtų scenoje pamatyti mums įprastą Karmen. Ši versija – kitokia. Tai moteris, primenantį chameleoną. Vieną akimirką ji seksuali, jautri ir gundanti, kitą – šiurkšti, vyriška, buitiška, tarsi šnypščianti gyvatė. Jos emocijų skalė labai plati ir nuolat kintanti. Karmen trokšta mirti ir atgimti, ji per susinaikinimą siekia naujos pradžios, naujo gyvenimo, tik jau kitame gyvenime – sako režisierė ir choreografė.
„Karmen vaidmuo – kiekvienos balerinos svajonė, – sako režisierė ir choreografė M. S. Smolskienė, pagrindinį baleto vaidmenį patikėjusi Evelinai Fokinai. Karmen mylimuosius įkūnys šokėjai – Pijus Ožalas (Don Chosė), Simonas Laukaitis (toreadoras Eskamiljas), Danielius Voinovas (leitenantas, keliautojas) toks rekordiškai mažos sudėties baleto pastatymas turbūt bus unikalus ne tik Lietuvoje, bet ir pasaulyje, o taip pat techniškai realizuoti – labai sudėtingas.
BBT režisierės Marijos Simonos Smolskienės, pagal G. Bizet–R. Ščedrino „Karmen siuitą” sukurtas vienaveiksmis baletas keturiems šokėjams ir hologramai bus pirmoji šio kūrinio pastatymo versija, kurioje ypatinga vieta skiriama technologijoms: į spektaklio dramaturgiją lyg atskiras personažas įsilieja holograminės vaizdo projekcijos.
Spektaklyje naudojamas legendinis Sauliaus Sondeckio ir Lietuvos kamerinio orkestro interpretacijos įrašas.

Muzikinė komedija „Kurortinis romanas“
2024-11-28 18:00 | Šiaulių kultūros centro Didžioji koncertų salė (Aušros al. 31)
Palanga ne vienam poilsiautojui asocijuojasi su „Kurortiniu romanu“, tačiau tai, kad jis gali būti toks skambus, jaudinantis, intriguojantis ir galiausiai sukelti tikrą juoko dozę, žino ne visi.
Spektaklio veiksmas tarp vyro ir moters vyksta Lietuvos kurorto sostinėje – Palangoje, o siužeto situacijos – keliančios nuostabą ir priverčiančios be perstojo kvatotis.
Iš vyro lūpų, kuris kaip vėliau paaiškėja yra tikras mergišius ir kaskart keičiantis savo vardus bei net pamirštantis savo meilužes, liejasi fantazijos ir melas, saldus merginimo žodžiai, o tikslas vienas – įsitempti kaskart vis kitą moterį lovą. Kartu siužetas sukasi ir apie pamatines vertybes – meilę, artimą ryšį, pagarbą, atvirumą vienas kitam, o visa tai pateikiama per emocijų ir juoko prizmę.
Visiems šiems jausmams perteikti režisierius D. Kazlauskas su savo komanda pasirinko išties originalią formą, o situacijų įvairovė – įtraukianti ir itin žaisminga. Žiūrint šį spektaklį kartkartėmis galima net susitapatinti su aktoriais ir nejučia pajusti, kad panašias situacijas ir patirtis jaunystėje esame išgyvenę ir patys.
Dviejų žmonių spektaklyje pakaitomis vaidins ne tik L. Rastokaitė ir D. Kazlauskas, bet ir Renata Kutinaitė ir Andrius Povilauskas.
Spektaklio režisierius: Dainius Kazlauskas
Vaidina
ji: Lina Rastokaitė arba Renata Kutinaitė
jis: Dainius Kazlauskas arba Andrius Povilauskas
Kostiumų ir scenografijos dailininkė: Indrė Pačėsaitė
Renginio trukmė: ~1 val. 30 min.

Andrius Kaniava. NAKTIS TEATRE
2024-11-28 18:30 | Šiaulių dramos teatras
Renginio organizatorius – Bardai LT.
Koncertas rengiamas artėjančios Andriaus Kaniavos 60 metų sukakties proga.
2024 m. lapkričio 28 d., 18:30 val. Valstybiniame Šiaulių dramos teatre – teatralizuotas koncertas „Naktis teatre“.
Jūs paklausite – kodėl ne vakaras? Ir būsite teisūs! Vakaras – tai tas laikas, kai nevalingai norisi užklysti į teatrą. Bet scena pilna muzikos, šviesų ir teatro magijos vakare, naktį – lieka tuščia! Ir tada ji tampa atvira praeičiai. Sako, naktį teatre galima išgirsti į anapusybę išėjusių Didžiųjų Artistų balsus, praėjusių laikų žiūrovų ovacijas ir muziką…
Deja, spektakliai neturi išliekamosios vertės… Jie lieka tik juos mačiusiųjų atminty. Ir muzika yra tai, kas mums suteikia galimybę prisiminti spektaklius, kurie daugeliui iš mūsų pakeitė gyvenimą.
„Naktis teatre“ – tai muzika ir dainos, su kuriomis susidūriau pats. Tai nemažas laiko tarpas –beveik ketvirtis amžiaus – nuo gyvenimo „Aukštyn kojom” iki „Brėmeno muzikantų”. Tai muzika, kurią, būdamas vaikas, jaunuolis, studentas, klausiau sėdėdamas ant Teatro laiptų ir mačiau joje save. Tai dainos, kurios niekada negavo galimybės patekti į rampų šviesą, bet turi tokį dramaturginį užtaisą, kad tiesiog prašosi į sceną. Ne tai kad prašosi… Jos persekioja, lenda pro langą, brukasi pro visus plyšius ir reikalauja būti išgirstos.
Ir, manau, ta naktis atėjo!
Dainos iš miuziklų „Meilė ir mirtis Veronoje”, „Ugnies medžioklė su varovais”, iš spektaklių „Amžinas geismas”, „Išėjau aš stotin”, „Taisyklė Nr. 1 arba sapnuoti Vilnių draudžiama“, „Liūdnojo vaizdo riteris“ ir daugybė kitų mylimų spektaklių. O kur dar Andriaus Kulikausko, Tom Waits ir 4Non blondes dainos bei legendiniai spektakliai „Aukštyn kojom“ ir „Paskutiniai Brėmeno muzikantai“.
Kartu su Andriumi Kaniava muzikuos: Sigitas Mickis (klavišiniai), Tadas Dešukas (smuikas), Gintarė Bauerytė (pritariamasis vokalas), Darius Miniotas (būgnai), Jonas Miniotas (bosinė gitara). Šviesomis NAKTĮ TEATRE spalvins šviesų dailininkas Pijus Vasiliauskas, o ausiai malonų garsą užtikrins garso režisierius Linas Kubekas.
Susirinkime kartu atšvęsti dainuojančio aktoriaus sukaktį.

Laimos Vaikulės koncertas
2024-11-28 19:00 | Šiaulių arena
Scenos diva Laima Vaikulė rudenį surengs keturis koncertus Lietuvoje
Viena garsiausių Latvijos atlikėjų, aksominio balso savininkė Laima Vaikulė rudenį grįžta į Lietuvą! Stipri ir žavi moteris, stiliaus ikona tituluojama dainininkė lapkričio 28 d. surengs koncertą Šiaulių arenoje. Dviejų dalių koncertinėje programoje, akompanuojant bigbendui iš Latvijos, skambės ne tik nauji kūriniai, bet ir visos populiariausios atlikėjos dainos – „Aš išėjau į Piccadilly“, „Vernisažas“, „Acapulco“, „Dar ne vakaras“ bei daugybė kitų puikių hitų, kuriuos atmintinai žino ir myli milijonai Laimos Vaikulės gerbėjų visame pasaulyje.
LAIMA VAIKULĖ
Dainininkė gimė 1954 metais nedideliame Latvijos miestelyje Cesis. Kai mergaitei sukako treji, jos tėvai persikėlė į Rygą, į mažą vieno kambario butą. Šeima buvo pakankamai didelė – be Laimos, joje augo dar dvi dukterys ir sūnus. Latvijos sostinėje Laima pradėjo lankyti mokyklą, o būdama 12-os jau debiutavo scenoje. Tuo metu apie estrados karjerą ji nesvajojo – norėjo tapti gydytoja, tad baigusi 8-ias klases pradėjo studijuoti mediciną ir planavo tapti chirurge.
Tačiau gavosi taip, kad „ne Laima pasirinko muziką, o muzika pasirinko Laimą”. Pamažu paauglės požiūris į gyvenimą keitėsi ir jau penkiolikametė Laima laimėjo konkursą ir tapo Raimondo Paulo vadovaujamo Rygos radijo ir televizijos orkestro soliste. Nuo 1979 metų atlikėja pradėjo dirbti populiariame Jūrmalos kabarete „Juras Perle“ ir jau tada jausmingas ir gilus Laimos balsas, švelnus latviškas akcentas ir rafinuoto stiliaus pojūtis atverdavo klausytojams dar neregėtus tolius, o subtilūs judesiai ir choreografija tapo tikru kultūriniu šoku to meto publikai. Jos įvaizdis buvo toks pats nuostabus kaip ir muzika, kurią specialiai jai kūrė Raimondas Paulas. Tai būtent ta genialioji muzika, kuriai Laima yra ištikima iki šiol.
Po kabareto laikų dainininkė žengė į naująją savo karjeros erą – ji dalyvavo daugelyje muzikos festivalių, tarp kurių „Bratislavos Lyra-87“ (laimėtas Grand Prix), „World Music Award“ Monake ir kituose. Taip pat filmavosi vaidybiniuose ir muzikiniuose filmuose, bendradarbiavo su JAV garso įrašų studija MCA/GRP, kuri išleido sėkmės sulaukusį albumą „Laima Tango“, dalyvavo Naujametiniame „Red-White Show“ Tokijuje ir intensyviai rengė pasaulinius gastrolinius turus. Laima koncertavo didžiausiose ir prestižinėse koncertų salėse Europoje, JAV, Kanadoje, Izraelyje, tarp kurių – „Carnegie Hall“, „Madison Square Garden“, „Radio City Music Hall“, „Universal Studios“ ir daugelyje kitų.
Režisūros studijos suteikė artistei galimybę tapti ne tik savo koncertinių programų autore, bet ir jų režisiere. Ir praėjus daugeliui metų po savo debiuto, Laima prisistatė publikai visiškai naujame amplua – kaip brandi, šiaurietiškai santūri, tačiau beprotiškai seksuali diva. Nuo tada visos Laimos Vaikulės programos – tai tikras ekstravagancijos triumfas, kupinas tobulos judesių plastikos, elegancijos ir subtilaus rafinuotumo, o aksominis balso tembras priverčia vėl ir vėl žavėtis unikaliu Laimos talentu.
2015 m. dainininkė pirmą kartą organizavo tarptautinį muzikos festivalį „Laima Rendevous Jūrmala“, kuris išaugo į vieną svarbiausių renginių Latvijos kultūriniame gyvenime. Festivalis kasmet vyksta Jūrmalos koncertinėje salėje „Dzintari“ ir yra tiesiogiai transliuojamas TV eteryje bei internetu (žiūrovų auditorija – 100 mln. kasmet). Renginyje svečių teisėmis yra dalyvavę tokie garsūs atlikėjai kaip Salvadoras Sobralis, Chrisas Normanas, Tanita Tikaram, Mario Biondi, Nani Bregvadze ir daugiau kaip 200 žymių atlikėjų iš viso pasaulio. Šiemet „Laima Rendevous Jūrmala“ papuošė grupės „Bi-2“, „Londonbeat“ ir legendinės grupės „Mašina vremeni“ lyderis Andrej Makarevič, o visus festivalio koncertus lydėjo anšlagai.

Glenn Miller Orchestra directed by Wil Salden
2024-11-29 19:00 | Šiaulių arena
Džiazo grupė – pasaulinio garso Glenno Millerio orkestras, diriguojamas Wilo Saldeno, su nauja programa!
Kas dvejus metus šis rafinuotas ir stilingas kolektyvas lankosi Lietuvoje.
Orkestras yra vienas iš trijų orkestrų pasaulyje, kuriems suteikta teisė taip vadintis ir vienintelis galintis dirbti Baltijos šalyse!
Glenno Millerio orkestro repertuare yra iškilių bigbendo eros kompozitorių pjesės – praėjusio amžiaus 30–50-ųjų legendinio džiazo eros.
Wil Salden, žinomas muzikantas ir atlikėjas iš Nyderlandų, seniai ir visiems laikams pamilo džiazą ir sugebėjo suburti puikius muzikantus iš įvairių šalių, tokius pat įsimylėjusius ir aistringus džiazui.
Wilas ir jo muzikantai bando atgaivinti magišką Millerio formulę: „Kiekvienas solistas ir muzikos aranžuotojas turėtų stengtis sukurti visiškai naują ir nepriekaištingą skambesį, atpažįstamą nuo pat pirmųjų natų“.
Beje, pasak legendos, unikaliausias ir tikrai atpažįstamas Glenno Millerio orkestro skambesys gimė visiškai atsitiktinai. Koncerto metu trimitininkui susižeidė lūpą, o muzikantas su klarnetu buvo priverstas imtis savo vaidmens.
Taip gimė Glenno Millerio grojimo stilius – stilius, suteikiantis klausytojams nepamirštamą šventės jausmą ir kontaktą su Muzikos stebuklu!!
Natūralu, kad koncerto kulminacija taps garsiausio kūrinio – „Mėnesienos serenados“ iš filmo „Saulės slėnio serenada“, kuris panardina žiūrovą į neįtikėtiną Glenno Millerio eros atmosferą, atlikimas.

Komedija "Mano namai"
2024-11-30 18:00 | Koncertų salė „Saulė”
Kino filmų „Vyras už pinigus“, „Draugų lažybos“, „Vyrų svajonės“ ir spektaklio „DIDELI PINIGAI“ prodiuseriai pristato naują teatro komediją „MANO NAMAI“!
Ar kada nors pagalvojote, kas nutiktų, jei per klaidą jūs ir visiškai nepažįstamas žmogus išsinuomotumėte tą patį butą?
Vieną dieną į savo naujus namus įsikrausčiusi Rūta (Ineta Stasiulytė) susiduria su nepaaiškinama situacija – besitvarkant naujuose namuose, ji išgirsta kaip kažkas atsirakina duris. Pasirodo, tai Tomas (Nerijus Gadliauskas), kuris įsitikinęs, kad šie namai priklauso jam.
Nekilnojamojo turto agentūros autoatsaklis „sudainuoja“, jog susiekti pavyks tik po ilgojo savaitgalio… tad Rūta ir Tomas privalo rasti būdą sugyventi. Tačiau viskas nėra taip paprasta! Pirmoji Rūtos ir Tomo diena naujuose namuose virsta tikra išgyvenimo kova – nesusitarimai dėl taisyklių, juokingi bandymai dalintis erdve ir įtampa, kuri auga su kiekviena minute.
Kaip naujakuriams pavyks susitarti ?
Ar visgi vienam teks palikti naujuosius namus?
Komediją režisuoja daugybę sėkmingų darbų teatre bei kine sukūręs Justinas Krisiūnas.

Trukmė: 1 val. 40 min.
Amžiaus cenzas: N-13
Pertraukos: Nėra
Nuolaidos: Netaikomos

Šokio spektaklis „JAUNYSTĖ“
2024-11-30 19:00 | Šiaulių arena
Šokio spektaklis „JAUNYSTĖ“ pagal Johano Sebastiano Bacho muziką
Šokio spektaklis „Jaunystė, arba scenarijai pagal kuriuos gyvena tėvai ir vaikai“, jau tapęs praėjusio ACH teatro sezono sensacija ir, įvertinus 2023 metų pardavimus, www.bilietai.lt pripažintas žiūrimiausiu šokio spektakliu, tęsia savo kelionę po Lietuvą ir į žiūrovų širdis ir naujajame – jubiliejiniame, jau 25-ajame teatro sezone. Pilnos žiūrovų salės, dešimtys tūkstančių jį jau pamačiusiųjų, visada stiprios publikos emocinės reakcijos, visada jautrūs atsiliepimai ir visada griausmingos ovacijos – „Jaunystė“ nepalieka abejingų, giliai paliečia žiūrovo širdį, skatina apmąstyti santykius su pačiais artimiausiais.
Spektaklyje, kurio centrinė teminė ašis – ne visada paprasti tėvų ir vaikų santykiai, pirmą kartą susipynė net trys šokio žanrai: klasikinis baletas, šiuolaikinis-modernus šokis ir gatvės šokiai. Taip pat, pirmą kartą A|CH teatro istorijoje vienoje scenoje vaidmenis kuria žinomi, patyrę scenos meno meistrai, baleto solistai, aktoriai, šokėjai ir 13-16 metų vaikai, gabiausieji baleto, šokio ir vaidybos meno mokyklų mokiniai, 2022-aisiais įsteigtos ACH teatro Junior trupės jaunieji artistai. Jiems greitai augant, sugrįžtančioje „Jaunystėje“ šoks ir vaikus didžiojoje scenos įkūnys jau antroji, pačios choreografės Anželikos Cholinos kruopščiai paruošta mažųjų šokėjų sudėtis.
Spektaklio „Jaunystė“ siužete persipina šešių šeimų gyvenimo fragmentai ir susiduria du pasauliai – vaikų ir suaugusiųjų. Tai kontrastinga psichologinė tragikomedija, kurioje šiuolaikiškos šeimyninio gyvenimo dramos perteikiamos šokio kalba, skambant galingai Johano Sebastiano Bacho muzikai.
Kalbėdama apie naująjį šokio spektaklį „Jaunystė” A. Cholina pabrėžia: „Man visada buvo įdomu priartėti prie tiesos apie gyvenimą, tyrinėjant įvairius santykių tarp žmonių aspektus. Tėvų ir vaikų santykiai – sudėtingiausia bendravimo tarp žmonių forma. Šeimos kuriamos pagrinde jaunystėje, taigi, dauguma tampa tėvais patys dar būdami vaikai…
Šis spektaklis – tai savotiškas meno terapijos seansas, kuris leidžia pažvelgti į šeimos gyvenimo vidų. Šiuo savo darbu noriu paskatinti suaugusius pasižiūrėti į vaikus kaip į lygiavertes asmenybes ir pamatyti juose jų atsineštą savitumą. Tikiuosi, kad spektaklyje pamatyti šeimų elgesio modeliai privers susimąstyti ir inspiruos keistis…”
Spektaklio „Jaunystė“ stiprus paveikumas ir gebėjimas giliai paliesti žiūrovų širdis yra įvertintas ir tyrimais – emocijų matavimo eksperimente, kuriame dalyvavo dešimtys spektaklio žiūrovų, o jų reakcijas analizavo patyrę analitikai ir psichologai, spektaklio poveikis įvardintas kaip neginčyjamai stiprus, transformuojantis, skatinantis ne tik didžiulį estetinį malonumą ir džiaugsmą, bet ir susimąstymą bei žiūrovų savirefleksiją apie savo pačių santykius su artimaisiais.
Taip pat, atkreipiame jūsų dėmesį, kad visuose mūsų spektakliuose rasite specialųjį MECENATO BILIETĄ. Įsigydami šiuos brangesnius nei įprastai bilietus, papildomai remiate ACH teatrą ir prisidedate prie labiau užtikrintos jo ateities. Jūsų paramos dėka mūsų nepriklausomas teatras galės planuoti naujas premjeras ir drąsiau žengti į jau 25-ąjį kūrybinės veiklos sezoną. Ačiū, esamiems ir būsimiems ACH teatro rėmėjams!
Režisierė-choreografė ir libreto autorė – Anželika Cholina | Scenografas – Marijus Jacovskis | Kostiumų dailininkė – Olga Filatova-Kontrimienė | Šviesų dailininkas – Eugenijus Sabaliauskas | Šukuosenų ir grimo dailininkė – Dalia Žakytė-Bučienė | Pedagogė-repetitorė – Živilė Baikštytė | Spektaklyje dalyvauja 21 artistas.

Koncertas “Mes laukiame tavęs” su Judita Leitaite
2024-12-01 11:00 | „Polifonijos” salė
SUTIKIME ADVENTO PRADŽIĄ KARTU
Maloniai kviečiame Jus į adventinį koncertą “MES LAUKIAME TAVĘS” su garsiąja Lietuvos soliste JUDITA LEITAITE!
Koncertas vyks gruodžio 1 d. (sekmadienis), 11 val. Polifonijos salėje (Aušros al. 15, Šiauliai).
Taip pat koncerte dalyvaus:
Smuikininkė Paulina Daukšytė
Pianistas Jurijus Suchanovas
LMTA studentė Robertina Matulytė
Programoje skambės klasikiniai ir šiuolaikiniai kūriniai, giesmės ir adventinės mintys, padedančios nusiteikti šventiniam laikotarpiui.
ĮĖJIMAS LAISVAS
Koncertą dovanoja Šiaulių bažnyčia “Tiesos žodis”
Leiskime muzikai ir mintims atverti širdis Advento pradžiai. Laukiame Jūsų!

Edukacinis šou „DIDŽIOJI TELEPORTACIJA / GAUDYNĖS MARSE“
2024-12-01 12:00 | Koncertų salė „Saulė”
Naujos dalies premjera jau jūsų mieste!
Edukacinis šou „DIDŽIOJI TELEPORTACIJA / GAUDYNĖS MARSE“, tai interaktyvus spektaklis vaikams. Į spektaklio veiksmą bus įtrauktas kiekvienas vaikas. Visi svečiai gaus ypatingą rekvizitą – stebuklingas galias turinčias apyrankes, kurių pagalba vaikai padės Rokui, Rokai ir Profesoriui H2O įvykdyti svarbią misiją kosmoso platybėse.
Vieną eilinę dieną, Rokas ir Roka atvyksta į teatrą. Čia netikėtai sužino, jog spektaklis negali įvykti, mat aktorius pagrobė ateiviai, atskridę skraidančia lėkšte iš kosmoso. Rokas, Roka ir vaikai susirinkę žiūrovų salėje nusprendžia išgelbėti aktorius iš kosmoso piratų gniaužtų. Jiems į pagalbą ateina jų geras bičiulis Profesorius H2O, o jo sukurtas teleportacinis mechanizmas perkelia visus į kosminį erdvėlaivį, kuris kyla į nuotykių kupiną kelionę po kosmoso platybės.
Techniškai inovatyvaus ir atraktyvaus spektaklio metu jaunieji žiūrovai ne tik pramogaus. Jie bus mokomi, kaip atliekant kvėpavimo pratimus susigrąžinti emocinę pusiausvyrą. Taip pat išmoks nuotaiką pakeliančių naujų šokių žingsnelių bei praplės savo žinias apie mus supančius dangaus kūnus ir paslaptingąją visatą.

Renginio trukmė ~ 1 val.

Spektaklis šeimai „Bebenčiukas ir laumė“
2024-12-01 13:00 | Šiaulių dramos teatras
Lietuvių liaudies pasakų motyvais

Režisierė – Inga Norkutė
Dailininkė – Romualda Jakubauskienė

Kompozitorius – Paulius Jasiūnas „Bebenčiukas ir laumė“ pasakoja istoriją apie „buką striuką“ Bebenčiuką, pakliuvusį į Laumės rankas. Jo gelbėti išskuba dvi seserys-viena įnoringa gražuolė, o kita – kvailutė gerutė. Kuriai iš jų pasiseks išgelbėti broliuką?
Pasaką seka režisierės Ingos Norkutės sugalvoti personažai – spintoje gyvenantys Bildukai, būtent bildukai, o ne baubai, kuriais kartais gąsdinami vaikai.
Tai švelnios išminties, lengvo humoro ir smagių dainelių kupinas spektaklis, kuriame vaidina populiarūs ir žinomi teatro aktoriai.
Premjera – 2008 m. birželio 1 d.

Spektaklis „Principas“
2024-12-02 18:00 | Koncertų salė „Saulė”
Iš principo visi turi principus. Iš principo – principai yra svarbu. Visais laikais. Buvo, yra ir, turbūt, bus. Kartais tie principai virsta absurdiškai komiškomis situacijomis ir išprovokuoja dramatiškus konfliktus. Ypač – riboti, buki, beprasmiški, ne vietoje ir ne laiku. O ten, kur prasideda žmonių santykiai, na, patys suprantate… atsiranda tinkama erdvė emocijų amplitudei – nuo meilės iki neapykantos, pavydo ir kilnumo, nuoširdumo ir pozos, esmės ir smulkmeniškumo. Ir, štai, komedija virsta tragedija…
„Bet iš principo viskas baigsis gerai, šviesiai ir su viltimi“, – apie savo naujausią darbą sako aktorė Kristina Kazlauskaitė. „Principas“ – jos režisūrinis bandymas į didžiąją sceną kūrybiškai perkelti ir sujungti dvi rusų klasiko Antono Čechovo vienaveiksmes humoreskas „Meška“ ir „Piršlybos“. „Gal kišu nosį ten, kur man nederėtų. Bijau, drebu, bet kišu“, – besiruošdama premjerai jaudinasi K. Kazlauskaitė.
A. Čechovo ankstyvoji kūryba ne taip dažnai buvo statoma Lietuvos teatruose, tačiau ji išlieka aktuali, ironiška, joje atpažįstamos žmonių ydos, tuščios ambicijos ir kvailų principų susikirtimas su tikrove. „Ar jums atrodo, kad gyvenimas pasikeitė? O mūsų principai? Taigi viskas – tas pats! Keičiasi sistemos, technologijos, bet žmogus myli ir nekenčia, juokiasi ir verkia lygiai taip pat. Teatras mums leidžia į tai pažvelgti aštriau, ironiškiau ir kai kurias žmonių charakterio savybes išryškina iki absurdo“, – dalinasi mintimis K. Kazlauskaitė.
Nusiteikite 130 savo gyvenimo minučių praleisti, iš principo, su šypsena!
Pagrindinius personažus kuria profesionalūs ir žinomi Lietuvos teatro aktoriai:
Andrius Kaniava,
Gediminas Storpirštis,
Redita Dominaitytė.
Veiksmas: iš principo rudenį ir pavasarį.
Trukmė: iš principo dvi dalys po 55 min. Pertrauka be jokių principų neįskaičiuota, bet neišvengiama (kad aktoriai pasikeistų rūbą) – 20 min.
Būkit principingi – įsigykit bilietą ir įrodykite sau, kad sveikas humoras dar niekam nepakenkė.

Renginio trukmė: 2 val. 20 min.
Pertraukos: 1 pertrauka (apie 15 min.)

Grupės BAVARIJA koncertas
2024-12-03 18:00 | Koncertų salė „Saulė”
Grupė BAVARIJA kviečia į koncertą su gyvo garso grupe!
Legendinės grupės BAVARIJA nariai – Juozas Liesis, Deivydas Zvonkus ir Vilius Tarasovas – yra žinomi ne tik dėl savo muzikinio talento, bet ir dėl charizmatiškų pasirodymų, kurie sukuria ypatingą ryšį su publika. Jie sugeba pritraukti pilnas koncertų sales ir sukurti nepamirštamą atmosferą.
Specialiai šiam vakarui parengta programa – padarys koncertą nepamirštamu. Legendiniai hitai su kuriais užaugo jau ne viena karta: „O, man gera čia“, „Saulė, saulė danguje…“, „Angelai“ ir daugelis kitų dainų skambės su gyvo garso grupe ir sukels nepamirštamas emocijas.
Grupė BAVARIJA žada pilną energijos šou, kuris pakvies jus pakilti nuo kėdžių ir šėlti kartu nuo pirmos iki paskutinės dainos. Šis koncertas taps erdve, kurioje muzika, šviesos ir geros emocijos susijungs į vieną nepamirštamą vakarą.
Nepamirštamas vakaras jau čia pat!

Renginio trukmė ~ 1 val. 40 min.
